Diari Oficial de la Generalitat Valenciana


Sumari del DOGV 9961, del 21-10-2024 (2024/10634)

RESOLUCIÓ de 8 d’octubre de 2024, de la Direcció General de Funció Pública, per la qual es convoca una borsa d’ocupació temporal per al nomenament de personal funcionari interí o nomenament provisional per millora d’ocupació, de l’agrupació professional funcionarial, agrupació de llocs de treball de manteniment, APT-APF-06, corresponent a les ofertes d’ocupació pública d’estabilització de 2018 i 2019, per a personal de l’Administració de la Generalitat (borsa 721-B).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9961

Data del DOGV
:   21-10-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/10673

CVE
:   DBJB-Z-2280-41451

Data del document
:   08-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

L’article 18 de la Llei 4/2021, de 16 d’abril, de la funció pública valenciana, determina els supòsits en els quals es pot nomenar personal funcionari interí, així com que la selecció de personal serà objecte de regulació reglamentària i haurà de fer-se mitjançant procediments àgils que respectaran els principis d’igualtat, mèrit, capacitat i publicitat. L’article 122 del text legal esmentat regula, així mateix, que els nomenaments provisionals per millora d’ocupació es faran en els casos previstos en l’article 18.2 de la citada Llei 4/2021.

Els articles 34 i 35 del Decret 3/2017, de 13 de gener, del Consell, pel qual s’aprova el Reglament de selecció, provisió de llocs i mobilitat del personal de la funció pública valenciana, regulen la constitució i funcionament de les borses d’ocupació temporal. En estes borses s’integraran les persones aspirants ordenades per la suma de la puntuació que els corresponga, d’acord amb la baremació de mèrits prevista en l’article 9 de l’Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses d’ocupació temporal per a proveir provisionalment llocs de treball de l’Administració de la Generalitat (d’ara en avant, Ordre 18/2018), si bé este orde de prelació tindrà les excepcions establides en l’article 6 de l’esmentada Ordre.

Per la seua banda, l’Ordre 18/2018 té l’objectiu de regular els criteris que han de servir per a la constitució i funcionament de les borses d’ocupació temporal per a la selecció i el nomenament del personal funcionari interí o per a la contractació de personal laboral temporal al servici de l’Administració de la Generalitat, segons corresponga d’acord amb la naturalesa dels llocs que cal cobrir o, si és el cas, del nomenament provisional per millora d’ocupació.

Després de la modificació de la normativa estatal bàsica en matèria de funció pública introduïda per la Llei 20/2021, de 28 de desembre, de mesures urgents per a la reducció de la temporalitat, i amb la finalitat d’adaptar la normativa autonòmica i introduir les previsions aprovades, mitjançant el Decret llei 12/2022, de 23 de setembre, del Consell, s’ha procedit a modificar determinats articles i disposicions de la Llei 4/2021, de 16 d’abril, de la funció pública valenciana, entre d’altres, la disposició transitòria tretzena, en el segon paràgraf de la qual ha establit que «sense perjuí del que es preveu en l’apartat anterior, el personal que, tot i haver-se presentat, resulte cessat a conseqüència de no haver superat el procés selectiu corresponent derivat dels processos d’estabilització d’ocupació temporal aprovats i publicats en el DOGV abans del 31 de desembre de 2022, es podran inscriure en les borses d’ocupació temporal vinculades al desenvolupament de les respectives ofertes d’ocupació pública.»

La determinació de les persones aspirants que poden ser admeses en les borses d’ocupació temporal, que es constituïsquen després de l’entrada en vigor de l’adaptació de la normativa, ha quedat definida en este nou marc legal i, per tant, la normativa reguladora d’esta matèria haurà d’adaptar-se a esta.

Mitjançant les ordres 13/2021 i 14/2021, de 15 d’abril, de la Conselleria de Justícia, Interior i Administració Pública, es convoquen proves selectives d’accés a la agrupació professional funcionarial, serveis de suport del manteniment de l’Administració de la Generalitat, escala ajudant de manteniment general, APF-06-01, sector administració especial, convocatòria 181/18, torn lliure general i persones amb diversitat funcional, i convocatòria 182/18, torn de promoció interna, pel sistema de concurs oposició i procés d’estabilització d’ocupació, corresponent a l’oferta d’ocupació pública de 2018, per a personal de l’Administració de la Generalitat.

Per l’Ordre 53/2020, de 8 de juny, de la Conselleria de Justicia, Interior i Administració Pública, es convoquen proves selectives d’accés a l'agrupació professional funcionarial, serveis de suport en agricultura, pesca i medi ambient, escala peó agrari, APF-04-01, sector administració especial, convocatòria 4/19, torn lliure general, pel sistema de concurs oposició i procés d’estabilització d’ocupació, corresponent a l’oferta d’ocupació pública de 2019, per a personal de l’Administració de la Generalitat.

En virtut de l’Ordre 17/2021, de 15 d’abril, de la Conselleria de Justícia, Interior i Administració Pública, es convoquen proves selectives d’accés a l'agrupació professional funcionarial, serveis de suport del manteniment de l’Administració de la Generalitat, escala ajudant de manteniment de magatzem, APF-06-05, sector administració especial, convocatòria 32/19, torn lliure general, pel sistema de concurs oposició i procés d’estabilització d’ocupació, corresponent a l’oferta d’ocupació pública de 2019, per a personal de l’Administració de la Generalitat.

A través de l’Ordre 18/2021, de 15 d’abril, de la Conselleria de Justícia, Interior i Administració Pública, es convoquen proves selectives d’accés a l'agrupació professional funcionarial, serveis de suport del manteniment de l’Administració de la Generalitat, escala ajudant de manteniment d’obra, APF-06-07, sector administració especial, convocatòria 33/19, torn lliure general, pel sistema de concurs oposició i procés d'estabilització d’ocupació, corresponent a l’oferta d’ocupació pública de 2019, per a personal de l’Administració de la Generalitat.

L'annex III i disposició addicional tercera de la Llei 4/2021, de 16 d'abril, de la funció pública valenciana, establixen la correspondència de les agrupacions professionals funcionarials anteriorment referides amb l'actual agrupació professional funcionarial, agrupació de llocs de treball de manteniment, APT-APF-06. A saber: L'agrupació professional funcionarial serveis de suport del manteniment de l'Administració de la Generalitat, escala ajudant de manteniment general, APF-06-01, l'agrupació professional funcionarial serveis de suport en agricultura, pesca i medi ambient de l'Administració de la Generalitat, escala peó agrari, APF-04-01, l'agrupació professional funcionarial serveis de suport del manteniment de l'Administració de la Generalitat, escala ajudant de manteniment de magatzem, APF-06-05 i l'agrupació professional funcionarial serveis de suport del manteniment de l'Administració de la Generalitat, escala ajudant de manteniment d’obra, APF-06-07, en l’actualitat es corresponen amb l'agrupació professional funcionarial, agrupació de llocs de treball de manteniment, APT-APF-06

Una vegada finalitzades les proves selectives del procés selectiu corresponent a les convocatòries esmentades, és procedent incorporar les persones aprovades a les borses d’ocupació temporal, així com les persones que complisquen amb el requisit d’integració en estes. Per això, de conformitat amb les facultats que té conferides la Direcció General de Funció Pública, oïda la Comissió de seguiment de borses d’ocupació temporal i de conformitat amb el que s’establix en el Decret 133/2023, de 10 d’agost, del Consell, d’aprovació del Reglament orgànic i funcional de la Conselleria d’Hisenda, Economia i Administració Pública, modificat pel Decret 169/2023, de 3 d’octubre, del Consell, és procedent convocar la constitució de la borsa de conformitat amb les bases següents:

*Primera. Convocatòria de la borsa d’ocupació temporal*

Convocar la constitució de la borsa d’ocupació temporal per al nomenament de personal funcionari interí i/o el nomenament provisional per millora d’ocupació, de l’agrupació professional funcionarial, agrupació de llocs de treball de manteniment, APT-APF-06, corresponent a les ofertes d’ocupació pública d’estabilització d’ocupació de 2018 i 2019 per a personal de l’Administració de la Generalitat (convocatòries 181/18, 182/18, 4/19, 32/19 y 33/19), a fi que, quan les necessitats del servici ho requerisquen, puguen proveir-se provisionalment llocs de treball classificats per a la seua provisió per este personal de l’Administració de la Generalitat, de conformitat amb el que establix l’Ordre 18/2018 reguladora de la matèria.

*Segona. Integrants de la borsa*

La borsa estarà integrada pel personal que complisca algun dels requisits següents:

1. Que havent participat en les proves selectives d’accés a l’agrupació professional funcionarial, agrupació de llocs de treball de manteniment, APT-APF-06, corresponent a les ofertes d’ocupació pública d’estabilització d’ocupació de 2018 i 2019 per al personal de l’Administració de la Generalitat, haja aprovat algun exercici d’alguna de les convocatòries 181/18, 182/18, 4/19, 32/19 o 33/19.

2. El personal funcionari interí, laboral temporal o en nomenament per millora d’ocupació en un lloc de l’agrupació professional funcionarial, agrupació de llocs de treball de manteniment, APT-APF-06, que no haja superat el procés selectiu corresponent derivat dels processos d’estabilització d’ocupació temporal aprovats i publicats en el DOGV abans del 31 de desembre de 2022, sempre que haja participat i haja sigut qualificat en les convocatòries 181/18, 182/18, 4/19, 32/19 o 33/19  de les quals deriva esta borsa.

*Tercera. Requisits de les persones aspirants*

1. Per a formar part de la borsa és necessari que, l’últim dia del termini de presentació de sol·licituds per a formar-ne part, s’estiga en possessió dels requisits exigits en la convocatòria de les proves selectives d’accés a  l’agrupació professional funcionarial, agrupació de llocs de treball de manteniment, APT-APF-06, corresponent a les ofertes d’ocupació pública d’estabilització de 2018 i 2019 per a personal de l’Administració de la Generalitat, de les quals es constituïx la borsa (convocatòries 181/18, 182/18, 4/19, 32/19 i 33/19). A més, per al nomenament de personal funcionari interí i/o nomenament provisional per millora d’ocupació, s’hauran de complir els requisits específics del lloc que s’ha d’exercir, si és el cas.

2. Condicions generals de les persones aspirants

2.1. Nacionalitat. Tindre la nacionalitat espanyola o d'un estat membre de la Unió Europea, o d'algun estat al qual siga aplicable la llibertat de circulació de treballadors. Independentment de la seua nacionalitat, el o la cònjuge de persones espanyoles i de les persones nacionals d'altres estats membres de la Unió Europea, i quan així ho dispose el corresponent tractat, el o la cònjuge dels nacionals d'algun estat en els quals siga aplicable la llibertat de circulació dels treballadors, sempre que no estiguen separats de dret.

Així mateix, i amb les mateixes condicions que els i les cònjuges, podran participar els seus i les seues descendents i els i les descendents del seu o de la seua cònjuge, menors de vint-i-un anys o majors d'aquesta edat, que visquen a les seues expenses.

2.2. Edat. Tindre setze anys i no haver arribat a l’edat de jubilació.

2.3.  No s'exigix estar en possessió de cap de les titulacions previstes en sistema educatiu.

2.4. Capacitat. Tindre les capacitats i les aptituds físiques i psíquiques que siguen necessàries per a l’exercici de les funcions o les tasques corresponents.

2.5. Habilitació. No haver sigut separada o separat, o haver-se revocat el seu nomenament com a personal funcionari interí, amb caràcter ferm, mitjançant un procediment disciplinari, de cap administració pública o òrgan constitucional o estatutari, ni trobar-se inhabilitat per sentència ferma per a l’exercici de qualsevol funció pública o de les pròpies del cos, l’agrupació professional o l’escala objecte de la convocatòria. En el cas del personal laboral, no trobar-se inhabilitat per sentència ferma o, a conseqüència d’haver sigut acomiadat disciplinàriament de manera procedent, per a exercir funcions semblants a les pròpies de la categoria professional a què es pretén accedir. Si es tracta de persones nacionals d’altres estats, no trobar-se inhabilitades o en situació equivalent, ni haver sigut sotmeses a cap sanció disciplinària o equivalent que impedisca en els mateixos termes i en el seu estat l’accés a l’ocupació pública.

3. Els requisits exigits per a participar en les convocatòries 181/18, 182/18, 4/19, 32/19 i 33/19 hauran de mantindre’s durant la vigència d’esta borsa.

4. La possessió del requisit de titulació s’ha d’acreditar dins del termini de presentació de sol·licituds, llevat que ja conste acreditat i inscrit en el Registre de personal de l’Administració de la Generalitat, cas en què només caldrà al·legar-ho. La resta dels requisits exigits s’han d’acreditar abans del nomenament, en el termini que a este efecte es concedisca.

5. L’orde de prelació en la formació de borses d’ocupació temporal s’obtindrà del resultat de la suma de la puntuació obtinguda en la baremació de mèrits, d’acord amb l’article 9 de l’Ordre 18/2018, amb les excepcions previstes en l’apartat segon de l’article 6 de l’ordre esmentada. En cas d’igualtat de puntuació prevaldrà l’obtinguda pel personal amb discapacitat. Si l’empat es produïx entre dos persones amb discapacitat, es triarà la persona que té més grau de discapacitat. Llevat de les excepcions exposades, en cas d’igualtat de puntuació entre les persones d’una mateixa borsa, prevaldrà la persona amb més exercicis aprovats. Si persistix l’empat, qui haja obtingut més puntuació total en estos exercicis. Si encara persistira l’empat, caldrà ajustar-se a la puntuació obtinguda en cada apartat del barem començant pel primer. Finalment, es dirimirà a favor de la o el sol·licitant de més edat.

6.  El personal amb dret a integrar-se en la borsa, de conformitat amb la base segona, haurà de presentar la seua sol·licitud en el termini de presentació de sol·licituds.

*Quarta. Barem de mèrits*

Les persones aspirants seran ordenades prenent en consideració els mèrits i puntuacions següents:

1. Experiència professional el màxim de punts que es poden obtindre en este apartat serà de 36 punts:

– Temps de servicis prestats en llocs de treball de l’Administració de la Generalitat o dels seus organismes autònoms, classificats per a la seua provisió per personal de l’agrupació professional funcionarial, agrupació de llocs de treball de manteniment, APT-APF-06: 0,15 punts per cada mes complet de servici en actiu.

– Temps de servicis prestats en altres llocs de treball de l’Administració de la Generalitat o dels seus organismes autònoms, les competències dels quals, en matèria de personal, s’exercisquen per la conselleria competent en matèria de funció pública, no previstos en l’apartat anterior: 0,10 punts per cada mes complet de servici en actiu.

– Temps de servicis prestats en altres administracions públiques, entitats públiques empresarials de la Generalitat i altres entitats de dret públic del sector públic de la Generalitat, en llocs amb les mateixes funcions que les corresponents a l’agrupació professional funcionarial, agrupació de llocs de treball de manteniment, APT-APF-06.

2. Proves selectives. Es valorarà fins a un màxim de 50 punts, segons la puntuació obtinguda pels conceptes següents:

a) Fins a un màxim de 25 punts per haver superat la totalitat dels exercicis eliminatoris o, si és el cas, una puntuació proporcional al nombre d’exercicis superats en les proves selectives convocades per a l’ingrés en l’Administració de la Generalitat en el cos, escala, APF, agrupació de llocs de treball o categoria professional respecte de la qual es constituïx la borsa. Només podran al·legar-se puntuacions d’exercicis de l’última oposició convocada per a l’accés al cos, escala, APF, agrupació de llocs de treball o categoria professional i respecte de la qual es constituïx la borsa (convocatòries 181/18, 182/18, 4/19, 32/19 o 33/19). En el cas que s'haja superat algun exercici en més d'una de les convocatòries relacionades, únicament es valorarà la puntuació d’una de les convocatòries, seleccionant aquella que siga més favorable per a la persona sol·licitant.

b) Fins a un màxim de 25 punts per la suma de les notes dels exercicis fets per l’aspirant mitjançant un repartiment proporcional. Només podran al·legar-se puntuacions d’exercicis de l’última oposició convocada per a l’accés al cos, escala, APF, agrupació de llocs de treball o categoria professional i respecte de la qual es constituïx la borsa (convocatòries 181/18, 182/18, 4/19, 32/19 o 33/19). En este apartat, no seran valorats els exercicis que siguen qualificats d’apte o no apte. En el cas que s'haja superat algun exercici en més d'una de les convocatòries relacionades, únicament es valorarà la puntuació d’una de les convocatòries, seleccionant aquella que siga més favorable per a la persona sol·licitant.

c) Fins a un màxim de 12 punts per haver aprovat exercicis d’oposicions en proves selectives anteriors d’accés a l’agrupació professional funcionarial, agrupació de llocs de treball de manteniment, APT-APF-06, convocades per a l’ingrés en l’Administració de la Generalitat, respecte de les quals es constituïx la borsa, i es valoraran 3 punts per exercici aprovat de les dos últimes convocatòries.

3. Valencià. La valoració dels coneixements de valencià s’efectuarà puntuant, fins a un màxim de 8 punts, el nivell més alt obtingut dels següents:

|  |  |
| --- | --- |
| *Nivells* | *Puntuació* |
| A1 | 0,5 |
| A2 (oral) | 1 |
| B1 (elemental) | 3 |
| B2 | 4 |
| C1 (mitjà) | 6 |
| C2 (superior) | 8 |

Addicionalment, però sense superar el límit de 8 punts, es valoraran els certificats de capacitació tècnica (llenguatge administratiu, llenguatge de mitjans de comunicació i correcció de textos) expedits per la Junta Qualificadora de Coneixements de Valencià, amb 0,5 punts cada un.

4. Idiomes comunitaris. Es valorarà fins a 4 punts el coneixement de llengües oficials de la Unió Europea, diferents de la llengua espanyola, segons els nivells especificats en la taula adjunta.

El coneixement de cada idioma comunitari es valorarà d’acord amb les puntuacions per curs o la seua equivalència si es tracta de cicles de l’escola oficial d’idiomes, o de nivells o certificats segons el Marc Europeu Comú de Referència per a les Llengües (nivell bàsic, nivell intermedi i nivell avançat), segons l’escala que es detalla en la taula adjunta a este punt.

La valoració del coneixement de l’idioma comunitari s’efectuarà puntuant exclusivament el nivell més alt obtingut en cada un dels idiomes comunitaris.

Les equivalències entre els ensenyaments regulats pel Reial decret 967/1988, de 2 de setembre, i els regulats pels reials decrets 944/2003, de 18 de juliol, i 1629/2006, de 29 de desembre (Llei orgànica 2/2006, de 3 de maig) i per la disposició final 1a del Decret 138/2014, de 29 d’agost (Llei orgànica 8/2013, de 9 de desembre) són les que es detallen en la taula següent:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| *Puntuació* | *RD 967/1988,*  *2 setembre* | | *Puntuació* | *Llei orgànica 2/2006,*  *3 maig (LOE)* | | *Puntuació* | *Llei orgànica 8/2013,*  *9 desembre (LOMCE)* | | |
| 0,3 | 1r curs. Cicle elemental | Certificat Cicle  Elemental | 0,3 | 1r nivell bàsic | Certificat nivell  bàsic (CNB) | 0,3 | 1r nivell A2 | Nivell A | Certificat  A2 |
| 0,6 | 2n curs. Cicle elemental | 0,6 | 2n nivell bàsic | 0,6 | 2n nivell A2 |
| 0,9 | 1r nivell intermedi | Certificat nivell  intermedi (CNI) | 0,9 | 1r nivell B1 | Nivell B | Certificat  B1 |
| 1,3 | 3r curs. Cicle elemental | 1,3 | 2n nivell intermedi | 1,3 | 2n nivell B1 |
| 1,6 | 1r curs. Cicle superior | Certificat Cicle Superior /  Certificat d'Aptitud | 1,6 | 1r nivell avançat | Certificat nivell  avançat (CNA) | 1,6 | 1r nivell B2 | Certificat  B2 |
| 2 | 2n curs. Cicle superior | 2 | 2n nivell avançat | 2 | 2n nivell B2 |
|  | | | 2,5 | 1r nivell C1 | Certificat C1 | 2,5 | 1r nivell C1 | Nivell C | Certificat C1 |
| 3 | 2n nivell C2 | Certificat C2 | 3 | 1r nivell C2 | Certificat C2 |

  

5. Altres titulacions. Es valorarà la possessió de títols acadèmics iguals o superiors al que siga exigit per a l’acompliment dels llocs que cal cobrir fins a un màxim de 4 punts, i s’assignaran 2 punts per:

a) Cada titulació que s’acredite d’un nivell acadèmic superior al que s’establix com a requisit de participació en la borsa.

b) Cada titulació addicional del mateix nivell acadèmic de l’acreditat com a requisit de participació en la borsa.

La superació de les proves d’accés als diferents nivells educatius únicament s’entendran vàlides, com a compliment del requisit d’accés, quan no s’estiga en possessió de la titulació exigida i, en cap cas, seran valorades com a mèrit.

6. Grau de discapacitat. Si la persona aspirant acredita un grau de discapacitat igual o superior al 33 %, se li assignaran 5 punts, i si acredita un grau igual o superior al 65 %, la puntuació serà de 10 punts. Esta circumstància pot ser al·legada i puntuada en qualsevol moment en què s’acredite, així com rectificada en cas de millora de la persona després d’una revisió.

*Quinta. Acreditació dels mèrits*

Sense perjuí del que es disposa en la normativa general reguladora del procediment administratiu comú, i mentres no siga possible la comprovació telemàtica entre administracions dels mèrits al·legats, en el termini concedit a este efecte, els requisits i mèrits s’acreditaran pel personal aspirant de la manera següent:

1. Experiència professional: certificacions oficials expedides per l’òrgan competent de l’administració corresponent.

a) Als efectes exclusius d’este barem, els llocs de treball la naturalesa jurídica dels quals haja sigut objecte de modificació, es considerarà que sempre han tingut la mateixa classificació que posseïsquen en el moment de la sol·licitud d’integració en la borsa corresponent. Igualment, els llocs es consideraran que sempre han pertangut al cos, escala, APF, agrupació de llocs de treball o categoria professional en la qual es van integrar.

b) Respecte dels servicis prestats i al·legats per les persones aspirants en llocs de treball de l’Administració de la Generalitat, gestionats per la direcció general amb competències en matèria de funció pública, seran comprovats d’ofici.

c) Respecte dels servicis prestats en altres administracions públiques, entitats públiques empresarials de la Generalitat i altres entitats de dret públic del sector públic de la Generalitat, s’haurà d’aportar una certificació acreditativa del cos, escala, APF, agrupació de llocs de treball o categoria professional i funcions del lloc exercit.

2. Proves selectives: es comprovarà d’ofici la puntuació obtinguda en cada un dels exercicis efectuats per les persones aspirants.

3. Valencià: certificacions oficials expedides o homologades per la Junta Qualificadora de Coneixements de Valencià. Únicament es valoraran els certificats provisionals mentre la Junta no haja expedit les certificacions definitives corresponents.

4. Idiomes comunitaris: títols, diplomes i certificats expedits per les escoles oficials d’idiomes, per les universitats espanyoles que seguisquen el model d’acreditació d’exàmens de l’Associació de Centres de Llengües d’Educació Superior (ACLES), així com els que s’indiquen en la normativa per la qual s’establix un sistema de reconeixement de la competència en llengües estrangeres a la Comunitat Valenciana.

A l’efecte d’acreditar este mèrit cal tindre en compte que les paperetes no serviran com a acreditació.

5. Altres titulacions: titulacions acadèmiques oficials expedides per l’òrgan competent. En els supòsits en què l’expedició del títol es trobe en tràmit, es podrà acreditar mitjançant la presentació del certificat acadèmic de finalització d’estudis expedit per la universitat, juntament amb el rebut de l’abonament de les taxes corresponents.

Pel que fa a les titulacions acadèmiques no universitàries, si no es presenta el títol oficial, estes podran acreditar-se mitjançant una certificació de l’autoritat educativa competent, en la qual haurà de constar necessàriament el número de registre, el número de sèrie i la data d’expedició, i, si és el cas, indicació del llibre i del foli. En el supòsit de trobar-se en tràmit l’expedició del títol, podrà presentar-se un certificat acadèmic de finalització d’estudis expedit per l’òrgan competent juntament amb el rebut d’abonament de les taxes corresponents.

6. Persones amb discapacitat: certificat acreditatiu del grau de discapacitat igual o superior al 33 % expedit per l’òrgan competent.

*Sexta. Sol·licituds de participació i procediment de constitució*

1. Les persones aspirants hauran d’omplir la sol·licitud d’inscripció, la seua autobaremació i la documentació acreditativa del compliment dels requisits a què es referix la base tercera, així com dels mèrits al·legats, en el termini de deu dies hàbils, comptats des de l’endemà de la publicació d’esta resolució en el *Diari Oficial de la Generalitat Valenciana*.

2. La sol·licitud d’inscripció i la seua autobaremació, a les quals es referix l’apartat anterior, estan disponibles en l’enllaç següent de la pàgina web de la Conselleria d’Hisenda, Economia i Administració Pública, , <https://gvborses.gva.es/gvborses>, que han d’omplir-se a través d’esta aplicació, així com obtindre el justificant de la seua presentació. Per a això, haurà d'accedir amb certificat digital o firma electrònica.

A l’efecte de presentar esta sol·licitud, en la pàgina web de la Conselleria d’Hisenda, Economia i Administració Pública es podrà accedir al Manual de l’Usuari,

<https://hisenda.gva.es/va/web/recursos-humanos/instruccions-aplicacio-gvborses-funcio-publica>

3. Les persones queden vinculades a les dades que hagen fet constar en la seua sol·licitud. Si els requisits o els mèrits ja consten acreditats i inscrits en el Registre de personal de l’Administració de la Generalitat, gestionat per la Direcció General de Funció Pública, només caldrà al·legar-ho.

4. La Comissió de Seguiment de les Borses d’Ocupació Temporal efectuarà la baremació de mèrits al·legats per les persones aspirants que complisquen els requisits per a l’admissió a la borsa, de manera que es procedirà a la seua integració en la borsa d’acord amb la puntuació resultant. La llista provisional de la mateixa es farà pública en la pàgina web de la Conselleria d’Hisenda, Economia i Administració Pública, <https://hisenda.gva.es/va/web/recursos-humanos/>, i s’hi indicaran les causes d’exclusió i la puntuació assignada a les persones aspirants admeses.

5. Les persones aspirants excloses i les persones aspirants admeses que hagen d’esmenar o aclarir algun mèrit disposaran d’un termini de deu dies, comptats a partir de l’endemà de la publicació de la llista provisional, per a al·legar les consideracions pertinents sobre la valoració provisional de mèrits per mitjà de l’aplicació , <https://gvborses.gva.es/gvborses>. No podrà invocar-se cap mèrit que no haja sigut al·legat en la sol·licitud d’inscripció. La Comissió de Seguiment estudiarà les al·legacions presentades i formularà la proposta de la llista definitiva a la Direcció General de Funció Pública, que dictarà resolució i ordenarà que es publique en els llocs indicats anteriorment.

6. En el cas que el nombre de sol·licituds siga molt superior a l’estimació de vacants que es preveja cobrir, la Comissió de Seguiment de les Borses d’Ocupació Temporal podrà acordar la baremació d’un nombre determinat d’aspirants, segons l’autobaremació efectuada. La Comissió de Seguiment determinarà la puntuació a partir de la qual s’inclouran a les persones aspirants en el llistat provisional del lot. La resta d'aspirants seran baremats a mesura que les necessitats ho requerisquen, seguint el mateix procediment.

7. Els mèrits que no hi consten inscrits i que no s’acrediten de la manera establida en esta convocatòria no es valoraran. Els mèrits al·legats han d’haver sigut obtinguts amb anterioritat a la data de finalització del termini de presentació de sol·licituds d’inscripció en borsa.

8. La titulació requerida per a ser admés haurà de constar en el Registre de personal o, en defecte d’això, adjuntar-la a la sol·licitud. En cas contrari, serà exclòs del procés.

9. Comprovat d’ofici que s’està exercint un lloc de treball enquadrat en l’agrupació professional funcionarial, agrupació de llocs de treball de manteniment, APT-APF-06, per al qual haja sigut nomenat de la borsa gestionada per esta direcció general, es farà constar la seua situació com a «actiu» per estar laboralment actiu i, en el termini de deu dies comptats a partir de l’endemà del cessament, haurà de presentar la sol·licitud d’activació en la situació de «disponible» o «disponible especial» que li corresponga.

*Sèptima. Àmbit territorial de les borses*

1. L’àmbit territorial d’esta borsa d’ocupació temporal és de caràcter provincial i la provisió de llocs s’efectuarà de conformitat amb el que es disposa en l’Ordre 18/2018.

2. Les persones interessades hauran d’indicar en la seua sol·licitud d’inscripció les províncies en les quals els interessa ser nomenades i no s’admetran canvis posteriors o ampliacions de província, llevat que siga una causa justificada acordada per la Comissió de Seguiment de Borses d’Ocupació Temporal.

*Octava. Normes de funcionament*

1. Esta borsa s’ajustarà en el seu funcionament al que es disposa en l’Ordre 18/2018, així com als criteris de la Comissió de Seguiment.

2. Els llocs seran proveïts per orde de puntuació en el barem, amb les excepcions a l’orde de prelació previstes en l’ordre reguladora.

3. De conformitat amb el que s’establix en l’article 4.1 de l’ordre esmentada, esta borsa tindrà caràcter preferent i una vegada constituïda, la borsa vigent fins a eixe moment adquirirà el caràcter de supletòria.

*Novena. Recursos*

*1. Esta resolució posa*  fi a la via administrativa i, en contra, s’hi pot interposar un recurs de reposició, amb caràcter potestatiu, davant del mateix òrgan que l’ha dictada, en el termini d’un mes a partir de l’endemà de la publicació, de conformitat amb els articles 112, 114, 115, 123 i 124, de la Llei 39/2015, d’1 d’octubre, del procediment administratiu comú de les administracions públiques.

2. En cas de no recórrer-hi en reposició, i d’acord amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades poden interposar un recurs contenciós administratiu davant del jutjat contenciós administratiu de València, en el termini de dos mesos, a comptar de l’endemà de la publicació d’esta resolució.

3. Les citacions en els recursos contenciosos administratius que se substancien contra esta resolució es duran a terme mitjançant la inserció de l’edicte corresponent en el *Diari Oficial de la Generalitat Valenciana*.

  

València, 8 d'octubre de 2024

Javier Lorente Gual

Direcció General de Funció Pública